ᱞᱟᱫᱟᱠᱷ

ᱞᱟᱫᱟᱠᱷ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱭᱟᱜ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱠᱟᱱᱟ ᱾ ᱱᱚᱶᱟ ᱫᱚ ᱡᱟᱹᱢᱢᱩ ᱠᱟᱹᱥᱢᱤᱨ ᱯᱚᱱᱚᱛ ᱨᱮᱭᱟᱜ ᱡᱚᱠᱷᱮᱡ ᱛᱟᱦᱮᱸ ᱠᱟᱱᱟ ᱾ ᱒᱐᱑᱙ ᱥᱮᱨᱢᱟ ᱨᱮ ᱱᱚᱨᱮᱱᱫᱨᱚ ᱢᱚᱫᱤ ᱥᱚᱨᱠᱟᱨ ᱟᱜ ᱱᱟᱣᱟ ᱱᱤᱛᱤ ᱦᱤᱥᱟᱹᱵ ᱛᱮ ᱞᱟᱫᱟᱠᱷ ᱟᱨ ᱡᱟᱢᱢᱩ ᱫᱚ ᱱᱟᱣᱟ ᱵᱟᱨᱭᱟ ᱛᱟᱞᱢᱟ ᱥᱟᱥᱚᱱ ᱮᱞᱟᱠᱟ ᱢᱮᱱᱛᱮ ᱥᱤᱢᱟᱹ ᱠᱚ ᱵᱮᱱᱟᱣ ᱟᱹᱨᱩᱭᱮᱱᱥ ᱾ ᱱᱤᱛᱚᱜ ᱥᱤᱧᱚᱛ ᱫᱤᱥᱚᱢ ᱨᱮ ᱫᱚ ᱒᱘ ᱯᱚᱱᱚᱛ ᱟᱨ ᱙ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱢᱮᱱᱟᱜᱼᱟ, ᱢᱟᱲᱟᱝ ᱫᱚ ᱒᱙ ᱜᱚᱴᱟᱝ ᱯᱚᱱᱚᱛ ᱟᱨ ᱗ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱥᱤᱧᱚᱛ ᱫᱤᱥᱚᱢ ᱨᱮ ᱛᱟᱦᱮᱸ ᱠᱟᱱᱟ ᱾

ᱱᱚᱶᱟ ᱡᱟᱭᱜᱟ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱭᱟᱜ ᱡᱷᱚᱛ ᱠᱷᱚᱱ ᱡᱟᱹᱥᱛᱤ ᱵᱤᱵᱟᱹᱫᱤᱛ ᱡᱟᱭᱜᱟ ᱠᱷᱚᱱ ᱢᱤᱫᱴᱟᱹᱝ ᱠᱟᱱᱟ ᱾ ᱱᱚᱶᱟ ᱮᱞᱚᱠᱟ ᱫᱚ ᱪᱤᱱ ᱨᱮᱭᱟᱜ ᱛᱤᱵᱽᱵᱚᱛ ᱯᱟᱹᱪᱨᱤ ᱥᱟᱞᱟᱜ ᱛᱮ ᱜᱳᱰᱟᱜ ᱠᱟᱱᱟ ᱾

ᱨᱟᱡᱟᱨᱤ ᱫᱚᱠᱷᱚᱞ
ᱞᱟᱫᱟᱠᱷ ᱫᱚ International trade ᱠᱚ ᱮᱢᱟᱱ ᱦᱤᱥᱟᱹᱵ ᱛᱮ ᱟᱹᱰᱤ ᱞᱟᱹᱠᱛᱤᱭᱟᱠᱟᱱ ᱡᱟᱭᱜᱟ ᱛᱟᱦᱮᱸ ᱠᱟᱱᱟ ᱾ ᱪᱤᱱ ᱟᱡᱟᱜ ᱯᱟᱪᱨᱤ ᱠᱚ ᱮᱢᱟᱱ ᱠᱟᱱᱴᱮᱫ ᱠᱮᱫ ᱠᱷᱟᱹᱛᱤᱨ ᱱᱚᱶᱟ ᱡᱟᱭᱜᱟ ᱫᱚ ᱵᱮᱯᱟᱨ ᱞᱟᱹᱜᱤᱫ ᱵᱚᱸᱫ ᱮᱱᱟ, ᱦᱮᱞᱮ Tourism ᱫᱚ ᱱᱤᱛ ᱦᱚᱸ ᱥᱤᱯᱤᱨᱼᱥᱤᱯᱤᱨ ᱪᱟᱹᱞᱩ ᱟᱠᱟᱹᱱᱟ ᱾ ᱥᱤᱧᱚᱛ ᱥᱚᱨᱠᱟᱨ ᱫᱚ ᱱᱚᱶᱟ ᱡᱟᱭᱜᱟ ᱨᱮ ᱟᱡᱟᱜ ᱠᱟᱹᱭᱫᱟ ᱨᱮ ᱟᱹᱜᱩ ᱥᱮᱱᱟ ᱠᱷᱟᱹᱛᱤᱨ ᱚᱱᱰᱮ ᱟᱨᱢᱤ ᱯᱷᱚᱨᱥ ᱠᱚ ᱮᱢᱟᱱ ᱡᱟᱹᱥᱛᱤ ᱫᱚ ᱦᱚᱸ ᱟᱠᱟᱫ ᱠᱚ ᱟᱭ ᱾ ᱥᱤᱧᱚᱛ ᱞᱟᱹᱜᱤᱫ ᱛᱮ ᱚᱱᱟ ᱡᱟᱭᱜᱟ ᱫᱚ ᱟᱹᱰᱤ ᱜᱟᱱ ᱜᱮ ᱞᱟᱠᱛᱤᱭᱟ ᱾   
ᱦᱚᱲ ᱞᱮᱠᱷᱟ ᱟᱨ ᱮᱴᱟᱜ ᱰᱚᱜᱚᱨ

ᱞᱟᱫᱟᱠᱷ ᱨᱮ ᱫᱚ ᱢᱤᱫᱴᱟᱹᱝ ᱢᱩᱥᱞᱤᱢᱼᱵᱚᱩᱫ ᱵᱚᱷᱩᱢᱩᱲ ᱮᱞᱟᱠᱟ ᱠᱟᱱᱟ ᱾ ᱞᱟᱫᱟᱠᱷ ᱫᱚ ᱥᱤᱧᱚᱛ ᱨᱮᱭᱟᱜ ᱠᱤᱪᱷᱤ ᱢᱟᱛᱨᱚ ᱡᱟᱭᱜᱟ ᱠᱟᱱᱟ ᱡᱟᱦᱟᱸ ᱨᱮ ᱫᱚ ᱦᱤᱱᱫᱩ ᱫᱚ ᱠᱚᱢ ᱜᱮᱭᱟ  ᱟᱠᱚ ᱾ ᱚᱱᱰᱮ ᱢᱩᱥᱞᱤᱢ ᱨᱮᱭᱟᱜ ᱡᱚᱱ ᱥᱚᱝᱠᱷᱭᱟ ᱔᱖%, ᱵᱚᱩᱫᱷᱚ ᱫᱷᱚᱨᱚᱢ ᱠᱚ ᱫᱚ ᱔᱐%, ᱦᱤᱱᱫᱩ ᱫᱷᱚᱨᱚᱢ ᱠᱲ ᱨᱤᱱ ᱫᱚ  ᱑᱒% ᱟᱨ ᱵᱟᱹᱠᱤ ᱫᱷᱚᱨᱚᱢ ᱠᱚ ᱨᱤᱱ ᱫᱚ ᱒% ᱜᱟᱱ ᱢᱮᱱᱟᱜ ᱠᱚᱣᱟ ᱾

ᱞᱟᱫᱟᱠᱷ ᱨᱮᱭᱟᱜ ᱡᱷᱚᱛᱚ ᱠᱷᱚᱱ ᱢᱟᱨᱟᱝ ᱥᱚᱦᱚᱨ ᱫᱚ ᱦᱩᱭᱩᱜ ᱠᱟᱱᱟ ᱞᱮᱦ, ᱛᱟᱯᱨᱮ ᱦᱩᱭᱩᱜ ᱠᱟᱱᱟ ᱠᱟᱨᱜᱤᱞ ᱾ ᱱᱚᱶᱟ ᱵᱟᱨᱭᱟ ᱡᱟᱭᱜᱟ ᱠᱷᱚᱱ, ᱞᱮᱦ ᱨᱮ ᱤᱱᱫᱚᱥ, ᱱᱩᱵᱨᱟ ᱟᱨ ᱥᱟᱭᱚᱠ ᱜᱟᱰᱟ ᱠᱚ ᱮᱢᱟᱱ ᱢᱮᱱᱟᱜᱼᱟ ᱾ ᱟᱨ ᱞᱟᱫᱟᱠᱷ ᱨᱮᱭᱟᱜ ᱠᱟᱨᱜᱤᱞ ᱨᱮ ᱫᱚ ᱥᱩᱨᱩ, ᱫᱨᱟᱥ ᱟᱨ ᱡᱟᱱᱥᱠᱟᱨ ᱨᱮᱭᱟᱜ ᱜᱟᱪᱟ ᱯᱟᱨᱚᱢᱚᱜ ᱠᱟᱱᱟ ᱾ ᱜᱟᱲᱟᱯᱟᱦᱴᱟ ᱨᱮ ᱜᱮ ᱡᱟᱹᱥᱛᱤ ᱥᱟᱝᱜᱮ ᱦᱚᱲ ᱠᱚ ᱛᱟᱦᱮᱱ ᱠᱟᱱᱟ ᱠᱚ, ᱵᱩᱨᱩ ᱪᱮᱛᱟᱱ  ᱠᱚᱨᱮ ᱫᱚ Nomads ᱱᱚᱢᱟᱰᱥ ᱟᱹᱫᱤᱵᱟᱹᱥᱤ ᱟᱨ ᱮᱢᱟᱱ ᱛᱟᱦᱮᱱ ᱠᱟᱱᱟ ᱠᱚ, ᱩᱱᱠᱩ ᱚᱱᱰᱮ ᱢᱤᱫᱴᱟᱹᱝ ᱡᱟᱭᱜᱟ ᱨᱮ ᱡᱟᱹᱥᱛᱤ ᱥᱚᱢᱚᱭ ᱵᱟᱝᱠᱚ ᱛᱟᱦᱮᱱᱟ ᱾ ᱩᱱᱠᱩ ᱫᱚ ᱟᱠᱚᱣᱟᱜ ᱡᱤᱵᱚᱱ ᱯᱚᱥᱩᱭᱟ ᱡᱤᱭᱤ ᱛᱮ ᱠᱚ ᱪᱟᱹᱞᱩᱭᱟ ᱾ 
ᱥᱟᱠᱷ.ᱭᱟ.ᱛ

 ᱵᱟᱦᱨᱮ ᱡᱚᱱᱚᱲ 

Government of Ladakh


ᱛᱷᱚᱠ:᱒᱐᱑᱙ ᱨᱮ ᱛᱷᱟᱯᱚᱱ ᱯᱚᱱᱚᱛ ᱟᱨ ᱮᱞᱟᱠᱟ
ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ
*
ᱛᱷᱚᱠ:ᱥᱤᱧᱚᱛ ᱟᱹᱯᱱᱟᱹᱛ ᱨᱮᱱᱟᱜ ᱱᱟᱜᱟᱢ
ᱛᱷᱚᱠ:ᱥᱤᱧᱚᱛ ᱨᱮ ᱒᱐᱑᱙ ᱛᱷᱟᱯᱚᱱᱟᱜ ᱠᱚ
ᱛᱷᱚᱠ:Territorial disputes of Pakistan
ᱛᱷᱚᱠ:Territorial disputes of China
ᱛᱷᱚᱠ:Disputed territories in Asia
ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱯᱚᱱᱚᱛ ᱟᱨ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ